# name
Estudi del suport dels laterals d'altar de Toses, Ribes i Montgrony. A l'entorn del Mestre de Soriguerola.

# metadata.dc.description.abstract[].value
Les taules laterals d'altar policromades de Ribes i Montgrony, conservades al Museu Episcopal de Vic, i les taules de Toses, conservades al Museu Nacional d'Art de Catalunya ,s'han atribuït a l'estil gòtic lineal català i s'han relacionat amb el Mestre de Soriguerola. La seva atribució però no està lliure de discussió. Alguns historiadors relacionen estilísticament les taules i les atribueixen al taller del Mestre de Soriguerola i altres relacionen els tres conjunts amb l'estil de Soriguerola sense arribar a atribuir-los-hi d'una forma clara, presentant-los com a repeticions fetes per seguidors del Mestre de Soriguerola a finals del segle XIII. La relació dels tres conjunts s'ha realitzat sempre a partir de l'estudi de la pintura, obviant el suport de fusta. Si bé aquest és un estrat essencial per a l'atribució a un mestre o taller, en ocasions l'estil pictòric resulta un paràmetre subjectiu o insuficient. Aquest estudi presenta noves dades objectives sobre el suport de fusta de les obres que permeten comparar, des del punt de vista tecnològic, els tres conjunts. Aquesta anàlisi científico-tècnica del suport amplia el coneixement de les obres i pot ajudar a determinar l'atribució, o no, a un taller o mestre determinat.

# metadata.dc.title[].value
Estudi del suport dels laterals d'altar de Toses, Ribes i Montgrony. A l'entorn del Mestre de Soriguerola.